1089


Anul 1089 (MLXXXIX) a fost un an al calendarului iulian.

Evenimente 

 8 ianuarie: La solicitarea regelui Constantin Bodin, episcopia de Bar este ridicată la rangul de arhiepiscopie de către antipapa Clement al III-lea; regatul Diocleea capătă denumirea de regatul Serbiei.
20 aprilie: La moartea regelui Dmităr Zvonimir al Croației, triburile croate, fiind amenințate de expansiunea venețiană pe coasta Adriaticii, fac un apel către regele Ladislau I al Ungariei (fratele văduvei lui Zvonimir), căruia îi recunosc drepturile asupra Croației și Dalmației; în continuare, Ladislau ocupă Slavonia și se lansează în cucerirea orașelor din Dalmația, cu toată opoziția Veneției și a Papalității.

 28-30 iunie: Papa Urban al II-lea reușește să ocupe Roma.

 1 iulie: Papa Urban al II-lea îi îndeamnă pe marii seniori din Catalonia să repare orașele distruse în urma luptelor cu maurii și pe cavalerii francezi să participe la "Reconquistă".

 4 august: Robert Frizonul, conte de Flandra, se află în pelerinaj la Ierusalim; la întoarcere, se oprește la Constantinopol, pentru a se întâlni cu împăratul Alexios I Comnen, care îi solicită sprijin; Robert îi promite trimiterea a 500 de cavaleri cu care bizantinii să poată rezista presiunii din partea turcilor selgiucizi și a pecenegilor.
 11 august: Un puternic cutremur este consemnat în insulele britanice.
10 septembrie: Conciliul de la Melfi: conducătorul normand Roger Borsa reînnoiește omagiul față de papa Urban al II-lea, care îi acordă învestitura pentru orice teritoriu cucerit sub stindardul papal; cu ocazia aceluiași sinod, este impusă supunerea soțiilor preoților.
29 septembrie: La moartea lui Theobald al III-lea, Ștefan-Henric moștenește comitatul de Blois, Chartres și Meaux.

Nedatate 

Aflați sub presiunea cumanilor, pecenegii invadează din nou Tracia; ei înaintează până la Ipsala, împăratul Alexios I Comnen fiind silit să le solicite pacea.

 august: Căsătoria contesei Matilda de Toscana (în vârstă de 43 de ani) cu Welf al II-lea de Bavaria (18 ani), sub egida papei Urban al II-lea.

 septembrie: Reluarea negocierilor dintre papa Urban al II-lea și împăratul Alexios I Comnen, în vederea sprijinului reciproc atât împotriva împăratului Henric al IV-lea, cât și a normanzilor din sudul Italiei; în prezența ambasadorilor bizantini, papa ridică excomunicarea lui Alexios.

 Northumbria este împărțită de către normanzi în comitatele Northumberland, Durham, Yorkshire, Westmoreland și Lancashire.

 Regele George al II-lea al Georgiei abdică în favoarea fiului său, David I.

 Sultanul selgiucid Malik Șah I cucerește Buhara și Samarkand; conducătorul karakhanid Ahmad, luat prizonier, este nevoit să se supună selgiucizilor.

 Un cutremur distruge orașul Palmyra.

Arte, Știință, Literatură și Filozofie 
 Este întemeiată abația din Cîteaux, prima mănăstire cisterciană din sudul Franței.

Înscăunări 
 David I "Contructorul", rege al Georgiei (1089-1125).
 Rama Varma Kulashekhara, în statul Kerala, din India.
Ștefan-Henric, conte de Blois, Chartres și Meaux (1089-1102).

Nașteri 
 Dahui Zonggao, călugăr zen din China (d. 1163).
 Han Shizong, general chinez (d. 1151)

Decese 
 20 aprilie: Dmităr Zvonimir, rege al Croației (n. ?)
 28 mai: Lanfranc, teolog italian (din Pavia), arhiepiscop de Canterbury (n. 1005).
 29 septembrie: Theobald al III-lea, conte de Blois (n. 1012).
 Kalasa, rege în Kashmir (n. ?)

Vezi și 
 Listă de conducători de stat din 1089

1089